Toyota C-HR

Toyota C-HR on Toyotan vuodesta 2016 lähtien valmistama crossover-tyyppinen henkilöautomalli. Nimi C-HR tulee sanoista Coupé High-Rider. 

 Toyota C-HR AX10/AX50 (2016-2023) 

Ensimmäisen sukupolven C-HR esiteltiin Geneven autonäyttelyssä keväällä 2016. Mallin muotoilu perustuu Pariisin autonäyttelyssä 2014 näytteillä olleeseen konseptiautoon. Kiinassa mallia myydään myös nimellä Toyota Izoa.

Vuoden 2017 Euro NCAP -kolaritestistä C-HR sai tulokseksi täydet viisi tähteä.

Moottorivalikoimassa oli neljä bensiinimoottoria: turboahdettu 1,2-litrainen (116 hv), 1,5-litrainen, 1,8-litrainen hybridi (122 hv) ja 2,0-litrainen. 1,5-litraista myytiin vain Indonesiassa, 2,0-litraista puolestaan Yhdysvalloissa. 1,2-litraisen yhteyteen oli saatavana neliveto. 
vasen|pienoiskuva|Facelift-mallin Toyota C-HR.

Syksyllä 2019 malli sai muun muassa LED-ajovalot ja -takavalot sekä uuden tietoviihdejärjestelmän. Puskurin etuhelma oli nyt korinvärinen. Uutena moottorivaihtoehtona tuli 2,0-litrainen hybridi, jossa bensiinimoottorin ja sähkömoottorin suurin yhteisteho on 184 hevosvoimaa.

Vuonna 2020 Kiinan markkinoille lanseerattiin C-HR:n täyssähköinen versio, C-HR EV, jonka keulan muotoilu poikkesi polttomoottorimallista.
vasen|pienoiskuva|Toyota C-HR EV

 Toyota C-HR AX20 (2023-) 
Vuonna 2023 esiteltiin C-HR:n uusi sukupolvi. Uusi C-HR on saatavilla vain hybridiversioina, eikä se ensimmäisen sukupolven tavoin ole myynnissä Pohjois-Amerikassa.

Mallia myydään Suomessa 1,8- ja 2,0-litraisilla moottoreilla itselataavana hybrideinä sekä 2,0-litraisella moottorina ladattavana hybridinä. 

 Lähteet 

 Aiheesta muualla 

C-HR
Luokka:J-segmentin autot
Luokka:2010-luvun autot
Luokka:2020-luvun autot